[pic] | AZ EURÓPAI KÖZÖSSÉGEK BIZOTTSÁGA |

Brüsszel, 28.11.2006

COM(2006) 673 végleges

A BIZOTTSÁG KÖZLEMÉNYE A TANÁCSNAK

Közlemény az AKCS-országokkal és régiókkal kötendő gazdasági partnerségi megállapodásokról folyó tárgyalások irányelveinek módosításáról {SEC(2006)1427}

BEVEZETÉS

A JAVASLAT HÁTTERE |

110 | A javaslat indokai és célkitűzései E közlemény célja, hogy Dél-Afrikát felkérjék az AKCS-államok azon csoportjához történő csatlakozásra, amely gazdasági partnerségi megállapodásokról tárgyal a dél-afrikai régióban (Dél-Afrikai Fejlesztési Közösség, SADC – Southern African Development Community). |

120 | Általános összefüggések E közlemény a SADC által 2006. március 7-én előterjesztett javaslatot követi, és 2. melléklete a javaslatra adott válasz tervezete. Az EK és a SADC közötti gazdasági partnerségi megállapodásokról folyó tárgyalásokat, amelyeket 2004. július 24-én indítottak el, 2005-ben technikai szinten felfüggesztették, amikor is mindkét fél elismerte, hogy semmilyen életképes regionális integrációs folyamatot nem lehet sikeresen véghezvinni a dél-afrikai régióban az EK-Dél-Afrika közötti kereskedelmi, fejlesztési és együttműködési megállapodásnak a Dél-afrikai Vámunió egyéb tagjaira gyakorolt kereskedelmi következményei rendezése nélkül. Ebben az összefüggésben a SADC javaslata a kereskedelmi, fejlesztési és együttműködési megállapodás felülvizsgálati folyamatát és az EK-SADC közötti gazdasági partnerségi megállapodást egyetlen tárgyalási folyamatba kívánja összevonni. |

130 | A javaslat által érintett terület meglévő rendelkezései Az AKCS-országokkal és régiókkal kötendő gazdasági partnerségi megállapodásról folyó tárgyalások irányelvei (a 9930/02 számú dokumentum 1. melléklete). |

141 | Összhang az Unió egyéb szakpolitikáival és célkitűzéseivel Elfogadása esetén e közlemény elősegíti az EK-SADC közötti gazdasági partnerségi megállapodásról folyó tárgyalások véglegesítését, ami az Unió egyik célkitűzése. |

KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |

Konzultáció az érdekelt felekkel |

219 | 2006-ban az EU és a SADC között több tárgyalásra került sor magas rangú tisztviselők bevonásával a gazdasági partnerségi megállapodás kapcsán, amelyek során e javaslat következményéről esett szó. |

Szakvélemények bekérése és felhasználása |

229 | Külső szakértők bevonására nem volt szükség. |

230 | Előzetes hatásjelzés A Bizottság szervezeti egységeinek csatolt munkadokumentuma a javasolt módosítás lehetséges hatásait vizsgáló előzetes hatásvizsgálat. |

A JAVASLAT JOGI ELEMEI |

305 | A javasolt intézkedés összefoglalása A tárgyalási irányelvek javasolt kiegészítése a következőképpen épül fel: 1. A SADC gazdasági partnerségi megállapodásról folyó tárgyalási csoportja által 2006. március 7-én előterjesztett javaslatát követően Dél-Afrikát fel kell kérni arra, hogy csatlakozzon az AKCS-államok azon csoportjához, amely gazdasági partnerségi megállapodásról tárgyal a dél-afrikai régióban. 2. Feltéve, hogy az AKCS-államok ezen csoportjával (ideértve Dél-Afrikát is) gazdasági partnerségi megállapodás jön létre, e megállapodás – hatályba lépésének napján – helyettesíteni fogja a kereskedelmi, fejlesztési és együttműködési megállapodás kereskedelmi rendelkezéseit. 3. Dél-Afrika versenyképessége miatt szükségszerű különálló kereskedelmi rendszert fenntartani Dél-Afrika számára, amennyiben az áruknak az EK piacára történő jutásáról van szó. 4. Az EK és Dél-Afrika közötti kereskedelemre vonatkozó piacra jutási rendelkezéseket a kereskedelmi, fejlesztési és együttműködési megállapodás rendelkezései alapján tárgyalják, és az EU gazdaságára gyakorolt esetleges hatás teljes vizsgálatára alapozzák majd. A tárgyalási körből ki lehet zárni bizonyos területeket. 5. Különleges figyelmet szentelnek majd egy megfelelő végrehajtási intézkedéseket előirányzó származási szabályrendszer létrehozására, hogy így egy előzetes ad hoc vizsgálat alapján biztosítható legyen a két különböző kereskedelmi rendszer megléte. 6. Sor kerül megfelelő védintézkedések beillesztésére is. |

310 | Jogalap Az Európai Közösséget létrehozó szerződés 133. cikke és az AKCS-országokkal és régiókkal kötendő gazdasági partnerségi megállapodásokról folyó tárgyalások irányelvei (9930/02 számú dokumentum, 2002.6.12.) |

329 | A szubszidiaritás elve A közlemény a Közösség kizárólagos hatáskörébe tartozik. A szubszidiaritás elve ezért nem alkalmazható. |

Az arányosság elve A közlemény az alábbi ok(ok) miatt megfelel az arányosság elvének. |

331 | A fellépés javasolt formája (a tárgyalási irányelvek kiegészítése) az EU-SADC közötti gazdasági partnerségi megállapodásról folyó tárgyalások összefüggésében a lehető legegyszerűbb. |

Az eszközök megválasztása |

341 | Javasolt eszköz: a tárgyalási irányelvek kiegészítése. |

342 | Más intézkedések a következő ok(ok) miatt nem lennének megfelelők: Ez az EU-SADC közötti gazdasági partnerségi megállapodásról folyó tárgyalások újrakezdésének leggyorsabb módja. |

KÖLTSÉGVETÉSI VONATKOZÁSOK |

409 | E közleménynek nem lesznek költségvetési vonzatai. |

1. A BIZOTTSÁG KÖZLEMÉNYE A TANÁCSNAK

Közlemény az AKCS-országokkal és régiókkal kötendő gazdasági partnerségi megállapodásokról folyó tárgyalások irányelveinek módosításáról

2006. március 7-én a SADC javaslatot terjesztett elő, amely szerint Dél-Afrika hivatalosan betársulna a SADC gazdasági partnerségi megállapodásába. E javaslat egyedüli témaként a piacra jutást nevezi meg, és elutasítja a kereskedelmi szabályokkal kapcsolatos további tárgyalásokat. Ennek fejében az EU megkapná a kereskedelmi, fejlesztési és együttműködési megállapodásban jelenleg meghatározott piacra jutást a Dél-afrikai Vámunió valamennyi tagjába ( Dél-Afrika, Botswana, Lesotho, Namíbia és Szváziföld – a BLNS ), ami néhány vámtarifa-emeléssel egészülhet ki a BLNS esetleges érzékenységének figyelembe vétele céljából.

Azok az országok, amelyek nem tagjai a Dél-afrikai Vámuniónak, de tagjai a gazdasági partnerségi megállapodásról tárgyaló SADC-csoportnak (azaz Mozambik, Angola és Tanzánia – a MAT , amelyeket a legkevésbé fejlett országok között tartanak számon és amelyek ezért kedvezményezettjei az Everything But Arms (Mindent, csak fegyvert ne! ) elnevezésű programnak) azt kérik, hogy a Mindent, csak fegyvert ne! programot nem kölcsönös – és így a WTO szabályaival összeegyeztethetetlen – alapon szerződéssel foglalják be a megállapodásba.

E javaslat a következő kérdéseket veti fel: Be kell-e vennünk Dél-Afrikát egy gazdasági partnerségi megállapodásba? Ha igen, milyen feltételekkel? Ki tudjuk-e zárni a kereskedelmi szabályokkal kapcsolatos összes kötelezettséget?

Az EK úgy véli, el tudja fogadni Dél-Afrika bevonását az EK-SADC közötti gazdasági partnerségi megállapodásba. Ez a beleegyezés ugyanakkor bizonyos feltételektől és elvárásoktól függ, amelyek a Dél-Afrikára alkalmazandó kereskedelmi rendszert, a MAT helyzetét, a majdani megállapodás alkalmazási körét és a vámtarifa kínálatok meghatározását érintik.

A SADC javaslatát örömmel fogadják, mivel tisztázza Dél-Afrika szerepét a tárgyalásokban és megteremti a szükséges alapot a további tanácskozásokhoz azáltal, hogy az országok intézményileg egységes és gazdaságilag integrált csoportjára épít, amely a régió más országainak integrálásával fokozatosan bővíthető. Dél-Afrikának a gazdasági partnerségi megállapodásba történő integrálása ugyanakkor jelentős kihívásokat vetne fel. Mivel Dél-Afrika a régió legversenyképesebb gazdasága, nem lehet a Dél-afrikai Vámunió egyéb tagjaihoz hasonlóan kezelni. Az EK-nak két különböző tarifális elbánást kell biztosítania, miközben fenn kell tartania a csoport regionális koherenciáját. A tarifális rendszer differenciálása miatt az EK-nak biztosítania kell a megfelelő és precíz származási szabályrendszer alkalmazhatóságát, és egy önálló védintézkedési mechanizmus felállítását, amely automatikusan alkalmazásra kerül, ha a kijátszáshoz kapcsolódó kereskedelem megnövekszik.

A kereskedelmi szabályokkal (például a szolgáltatásokkal, a beruházással, a kormányzati beszerzéssel, a kereskedelem megkönnyítésével, az IPR-rel és a versennyel) kapcsolatos valamennyi kötelezettség kizárását nagyon nehéz lenne Cotonou-val összeegyeztetni. Emellett a szabályok a gazdasági partnerségi megállapodások fejlődési dimenziójának lényege. Nyilvánvaló, hogy ezeken a területeken az EK célja nem az, hogy vállalatai számára piacra jutást biztosítson, hanem hogy előmozdítsa a regionális harmonizációt, illetve a regionális preferenciát, amely segítségével a gazdasági szereplők kiszámítható, átlátható és alkalmazható szabályokkal állnak szemben. Egy felülvizsgálati záradékkal ellátott fokozatos megközelítés, amely meghatározná a gazdasági partnerségi megállapodás szabályainak egy elfogadható csomagját, elfogadható kompromisszum lenne.

Végezetül a Mindent, csak fegyvert ne! programnak a megállapodásba történő emelése – amit Mozambik, Angola és Tanzánia ( MAT ) kérelmezett – nem összeegyeztethető a WTO-szabályokkal, mivel nem teljesítené a GATT XXIV. cikkének követelményeit és ennélfogva diszkriminációt idézne elő a program egyéb kedvezményezettjeivel szemben. Az EK úgy véli, nem szabad ezeket az országokat kihagyni a gazdasági partnerségi megállapodásról folyó tárgyalási folyamatból, mivel ez a régió további széttagoltságához, nem pedig a regionális integráció előmozdításához vezetne, ez utóbbi pedig a gazdasági partnerségi megállapodás alapvető célkitűzése. Mindenesetre a majdani megállapodásnak – végső formájától függetlenül – nyitottnak kell lennie a régió később csatlakozni kívánó AKCS-országai számára.

E közlemény célkitűzése, hogy rávilágítson azokra az előnyökre, amelyek az AKCS-országokkal és régiókkal kötendő gazdasági partnerségi megállapodásokról folyó tárgyalások irányelveinek a Dél-Afrikának az EK-SADC közötti gazdasági partnerségi megállapodásról folyó tárgyalási folyamatba való hivatalos integrálása tekintetében történő módosításából erednek, illetve hogy beszámoljon az e módosításhoz kapcsolódó feltételekről.

E közlemény 1. melléklete annak a kiegészítésnek a tervezete, amely módosítja az AKCS-országokkal és régiókkal kötendő gazdasági partnerségi megállapodásokról folyó tárgyalások irányelveit

A 2. melléklet az EK válaszát tartalmazza a SADC által 2006. március 7-én előterjesztett gazdasági partnerségi megállapodás-keretre.

A Bizottság szervezeti egységeinek csatolt munkadokumentuma egy előzetes hatásvizsgálat, amely röviden vázolja az EK-SADC közötti gazdasági partnerségi megállapodásról folyó tárgyalások helyzetét, a megoldandó problémákat, illetve az e módosításhoz kapcsolódó gazdasági és intézményi kérdéseket.

1. MELLÉKLET

AZ AKCS-ORSZÁGOKKAL ÉS RÉGIÓKKAL KÖTENDő GAZDASÁGI PARTNERSÉGI MEGÁLLAPODÁSOKRÓL FOLYÓ TÁRGYALÁSOK IRÁNYELVEINEK KIEGÉSZÍTÉSE

(a 9930/02 számú dokumentum, 2002.6.12.)

1. A SADC gazdasági partnerségi megállapodásról folyó tárgyalási csoportja által 2006. március 7-én előterjesztett javaslatát követően Dél-Afrikát fel kell kérni arra, hogy csatlakozzon az AKCS-államok azon csoportjához, amely gazdasági partnerségi megállapodásról tárgyal a dél-afrikai régióban.

2. Feltéve, hogy az AKCS-államok ezen csoportjával (ideértve Dél-Afrikát is) gazdasági partnerségi megállapodás jön létre, e megállapodás – hatályba lépésének napján – helyettesíteni fogja a kereskedelmi, fejlesztési és együttműködési megállapodás kereskedelmi rendelkezéseit.

3. Dél-Afrika versenyképessége miatt szükségszerű különálló kereskedelmi rendszert fenntartani Dél-Afrika számára, amennyiben az áruknak az EK piacára történő jutásáról van szó.

4. Az EK és Dél-Afrika közötti kereskedelemre vonatkozó piacra jutási rendelkezéseket a kereskedelmi, fejlesztési és együttműködési megállapodás rendelkezései alapján tárgyalják, és az EK gazdaságára gyakorolt esetleges hatás teljes vizsgálatára alapozzák majd.

5. Különleges figyelmet szentelnek majd egy megfelelő végrehajtási intézkedéseket előirányzó származási szabályrendszer létrehozására, hogy így egy előzetes ad hoc vizsgálat alapján biztosítható legyen a két különböző kereskedelmi rendszer megléte.

6. Sor kerül megfelelő védintézkedések beillesztésére is.

2. MELLÉKLET

Az EK válasza a SADC által 2006. március 7-én előterjesztett gazdasági partnerségi megállapodás-keretre

Háttér

A gazdasági partnerségi megállapodásról tárgyaló SADC-csoport 2006. március 7-én javaslatot terjesztett elő arra vonatkozóan, hogyan lehetne megközelíteni a gazdasági partnerségi megállapodásról folyó tárgyalásokat. A javaslat elemei: Dél-Afrikának részt kellene vennie a gazdasági partnerségi megállapodásról folyó tárgyaláson; Mozambikot, Angolát és Tanzániát a Mindent, csak fegyvert ne! elnevezésű programhoz hasonló elbánásban kellene részesíteni, nem kölcsönös és szerződéses alapon; a tárgyalás egyetlen témakörének a piacra jutásnak kell lennie; az "új generációs" kérdések együttműködő módon megtárgyalhatók, de a gazdasági partnerségi megállapodás keretében tett kötelező érvényű kötelezettségvállalás nélkül. A piacra jutás vonatkozásában azt kérik az EK-tól, hogy a Mindent, csak fegyvert ne! programhoz hasonló elbánást valamennyi országra (ideértve Dél-Afrikát is) terjessze ki. Ennek fejében az EU megkapná az EK-Dél Afrika közötti kereskedelmi, fejlesztési és együttműködési megállapodásban jelenleg meghatározott piacra jutást a Dél-afrikai Vámunió valamennyi tagjába. Ez az EU-nak nyújtott piacra jutás azonban számos termék kapcsán a jelenleg alkalmazott, a kereskedelmi, fejlesztési és együttműködési megállapodásban foglalt vámtarifák növelését vonhatja maga után, amely megoldást jelenthetne Botswana, Lesotho, Namíbia és Szváziföld aggodalmára. Lesotho különleges elbánásban részesülhet, mivel a legkevésbé fejlett országok közé tartozik.

A megállapodás formája

A SADC javaslatát örömmel fogadják, mivel tisztázza Dél-Afrika szerepét a tárgyalásokban és megteremti a szükséges alapot a további tanácskozásokhoz azáltal, hogy az országok intézményileg egységes és gazdaságilag integrált csoportjára épít, amely a régió más országainak integrálásával fokozatosan bővíthető.

Az EK ezért el tudja fogadni Dél-Afrika bevonását az EK-SADC közötti gazdasági partnerségi megállapodásba. Ez a beleegyezés ugyanakkor bizonyos feltételektől és elvárásoktól függ, amelyek Mozambik, Angola és Tanzánia (a MAT) helyzetét, a majdani megállapodás alkalmazási körét és a vámtarifa kínálatok meghatározását érintik.

Az EK úgy véli, hogy a gazdasági partnerségi megállapodásról tárgyaló SADC-csoport javaslata kihagyja a gazdasági partnerségi megállapodás tárgyalási folyamatából Mozambikot, Angolát és Tanzániát, ami a régió további széttagoltságához, nem pedig a regionális integráció előmozdításához vezetne, noha ez utóbbi a gazdasági partnerségi megállapodás alapvető célkitűzése.

Mindenesetre a majdani megállapodásnak – függetlenül a SADC gazdasági partnerségi megállapodásának végső formájától – nyitottnak kell lennie a régió összes, egy későbbi fázisban a felek beleegyezésével csatlakozni kívánó AKCS-országa számára.

Az áruk piacra jutása

Dél-Afrika versenyképessége miatt (amely különösen a mezőgazdaságban jelentős) az EU piacára történő jutás vonatkozásában szükségszerű eltérő rendszert biztosítani Dél-Afrikának, illetve a gazdasági partnerségi megállapodás egyéb tagjainak.

Az EK vámtarifa-kínálat olyan helyzetre épül, amely de facto már létezik: egyrészről a kereskedelmi, fejlesztési és együttműködési megállapodásra, másrészről a Cotonou-i rendelkezésekre. Bárminemű egyéb vámtarifa-engedmény a BLNS és a MAT számára a gazdasági partnerségi megállapodásról folyó tárgyalás eredménye lenne és ezen országoknak a kereskedelmi szabályokkal kapcsolatos kötelezettségek vállalására irányuló erőfeszítéseitől függene. A vám- és kontingens mentes elbánásnak Dél-Afrikára történő kiterjesztése a közeljövőben nincs tervbe véve.

Az uniós áruknak a SADC gazdasági partnerségi megállapodásának piacára történő jutását illetően a tárgyalások alapjául is a kereskedelmi, fejlesztési és együttműködési megállapodásnak kell szolgálnia. Az EK elvből ellenzi a Dél-Afrikába exportra szánt uniós áruknak a kereskedelmi, fejlesztési és együttműködési megállapodásban szereplő vámtarifáinak a növelését.

Az EK azt is elismeri, hogy a Dél-afrikai Vámunión belül Lesotho-t (mivel a legkevésbé fejlett országok közé tartozik) különleges elbánásban kell részesíteni. Ezt a tényezőt a tárgyalási folyamatban figyelembe veszik.

A nem kölcsönös, valamint szerződéses alapú vám- és kontingens mentes elbánás, amelyben Angola, Mozambik és Tanzánia részesülne, összeegyeztethetetlen a WTO-szabályokkal, mivel nem teljesítené a GATT XXIV. cikkének követelményeit és ennélfogva diszkriminációt idézne elő a Mindent, csak fegyvert ne! program egyéb kedvezményezettjeivel szemben. A gazdasági partnerségi megállapodás célja a teljes piacra jutás elérése a lehető legnagyobb mértékben a SADC azon országai számára, amelyek aláírják a gazdasági partnerségi megállapodást (kivéve Dél-Afrikát), miközben a megállapodás elismerné a néhány érzékeny termékre vonatkozó behozatali rendszer kérdéskörének megvizsgálására vonatkozó igényt.

Amennyiben egy ország végül úgy dönt, hogy nem csatlakozik a gazdasági partnerségi megállapodásnak a piacra jutást biztosító rendelkezéseihez, tarifális elbánását az EU egyoldalú Általános Preferenciarendszerre (illetve a Mindent, csak fegyvert ne! programra, ha a legkevésbé fejlett országokról van szó), illetve Dél-Afrika esetében a kereskedelmi, fejlesztési és együttműködési megállapodásra alapozzák.

Az "új generációs" kérdések

A majdani megállapodás alkalmazási körét tekintve az EK úgy véli, hogy a gazdasági partnerségi megállapodás nem korlátozható kizárólag a piacra jutási rendelkezésekre, és nem hagyhatja figyelmen kívül a kínálati oldal szabályozási kötelezettségvállalásaira vonatkozó valamennyi referenciát (például a szolgáltatásokat, a beruházást, a kormányzati beszerzést, a kereskedelem megkönnyítését, a szellemi tulajdonjogokat, a versenyt, a munkát és a környezetet). E kérdéskörök a gazdasági partnerségi megállapodás fenntartható fejlődés-csomagjának lényegét képezik és szükségesek a mélyebb regionális integráció irányában történő későbbi fejlődéshez. Amikor a képességek hiánya megnehezítheti a kötelezettségvállalások végrehajtását ezeken a területeken, fontolóra kell venni megfelelő intézkedések meghozatalát a fejlesztési együttműködési eszközök keretében, különösen a Cotonou-i Megállapodáson, illetve tagállami vagy más adományozó országbeli programokon belül. A szabályokkal kapcsolatos világos kötelezettségvállalások fejében segítség adható.

Az EK úgy vélheti, hogy egy elfogadható csomag meghatározásának eszköze a fokozatos megközelítés lehet. A cél az, hogy először a kereskedelmet irányító szabályokra kerüljön a hangsúly (például a szolgáltatásokra, a beruházásra és a kereskedelem megkönnyítésére), és hogy a kereskedelemmel kapcsolatos egyéb szabályokra egy későbbi időpontban összpontosítsunk.

A gazdasági partnerségi megállapodás és a kereskedelmi, fejlesztési és együttműködési megállapodás

Végezetül az EK egyetért abban, hogy a tárgyalási folyamatot ésszerűsíteni kell. A kereskedelmi, fejlesztési és együttműködési megállapodás felülvizsgálatát (a kereskedelmi kérdések vonatkozásában) és a gazdasági partnerségi megállapodásról folyó tárgyalást össze kell vonni, hogy azok egyetlen folyamatot képezzenek, valamint magas rangú tisztviselők részvételével szakértői ülés-sorozatokat kell megszervezni annak érdekében, hogy a SADC tagállamainak kapacitása ne legyen túlterhelve. 2006 végén miniszteri ülésre kerülhet sor, hogy a folyamatot politikai iránymutatás is segítse.